Փոքր	առ	փոքր	շրջապատողները	հեռացան: Նա	մնաց	մենակ: Նա	այնքան	նրբազգաց	էր	դարձել, որ	իսկույն	գուշակեց, թե կանայք	խումբ-խումբ	հավաքված, յուր	մասին	են	խոսում: Տանտիրուհին, որ	երեսուն	տարեկան	հասակումն	էր	միայն ասիական	տարազը	եվրոպականի	փոխել, քննադատում	էր	նրա	հագուստն	իսկ	և	գտնում «շատ	հասարակ»: Մյուսները սրախոսում	էին	նրա	տարիքի, հասակի, աչքերի	ու	մազերի	գույնի	մասին: Կային	և	պաշտպանողներ, բայց	նրանց	ձայները խլանում	էին	մեծամասնության	կարծիքների	մեջ: